Viborger Samler, 1813-07-21
Krigsefterretninger. haves derimod betydelige, især fra Spanien, hvorfra læses Hertugen af Albuferas (Marskal Suchets) Beretninger til Krigsministeren dat. 21de og 25 Juni, af hvilke sees, at den i sidste Samler omtalte Seir, som de Franske have vundet ved Tarragonas Kyster over Englænderne, er stadfæstet i det Væsentlige, samt : at dette Forsøg har koster Engl. utrolig meget. Hertugens Beretninger ere af saa dant Jndhold: "Den engelske sicilianske Armee indskibede sig den 31te Maj i Alicante og kom med hastig Fart allerede den 2den Juni for Tarragona. Tropperne bleve om Natten satte i Land. De ilede strax hen at bestorme Fortet St. Philip, der nu udgjør Tarragonas Forsvar, da de øvrige befæstninger ere sløifede; men Fortet forsvarede sig kjekt i 5 Dage, dræbte og saarede 300 Engl. men maatte endelig den 7de, da et Krudtmagasinsprang, overgive sig. Fra Skibene og Armeen fyredes paa Tarragona. Hertugen af Albusera var imidlertid i Jilmarsch med sine og General Decaens Tropper kommen til Undsætning. Den 11te kom de nær Tarragona; men maatte, istæden for Landeveien, defilere ad en smal Fodsti der førte dem til et steilt Bjerg noget derfra, for ikke at mærkes. Man fornam hans Komme i Staden og fordoblede sin Modstand. General Mathieu var og imidlertid kommen med Tropper fra Barcelona til Arbos. Engl. bleve ved disses og de øvriges hurtige Fremrykken bange, de ophævede strax Beleiringen og indskibede den største Deel af deres Tropper og lod i Stikken for Tarragona 27 Kanoner og en uhyre Mængde Bomber, Kugler og Haubitser. 180 af deres Transportskibe gik fra Sallau og ankrede ved Balaguer, (ved Fortet St. Philip) Den 14 Juni nærmede de Franske sig dette Fort under en mordisk Jld fra den engelske Flaade; den 15de og 16de forlode Engl. Fortet og indskibede sig. - Jmidlertid udstod General Harispe, som stod i Forskandsninger ved Aucar, samt General Mescloy den 13de et svært fiendtligt Angreb ved Alberique og Alcira, tillige angrebes General Habert ved Carcaxente. Denne sidste gik uforfærdet imod Engl., sloges med dem i Gaderne, dræbte 4000 Spanier og fangede 700 Gemene og 30 Officerer samt en Fahne - Hertugen blev ved at forlænge sit Ophold i Catalonien, da han havde erfaret, at Engl. vilde sprænge Fortet Balaguer; thi dette overbeviste ham om, at de ej ville angribe Tarragona meer. Engl. havde altsaa, efter et Angreb i Strækning af 80 franske Mile, allene taget dette Fort og deri 83 Franske, men derimod tabt 1600 Md. og 1 Fahne samt 27 Kanoner. - Hertugen, gav sig ikke Tid til at gaae til Tarragona, for at lykønske den brave Kommandant Bertoletti; thi derved ville han have tabt 6 Dage; thi han ville nytte Englændernes Jndskibning og komme før til Valencia end de. Engl. tabde i Tarragona store Pakhuse fulde af Rom og salt Kjød"m. m. som blev brændt; men, Natten til d. 21de Juni lede de endnu større Tab. Deres skjønne Convoy, havde det Uheld, da den ville fra Cataloniens Kyst, at 18 Brigger eller store Førselskibstrandede paa Sandbankerne ved Chros Munding. Fjenden lossede dem ved Baade, og gjorde atter nogle flot, dog tabde de vist de 5 - Engl. ville lande ved Castellon de la Plona for at skille Hertugen fra Tropperne i Aucar; men de Franske lagde hver Dag 15 franske Mile tilbage, saa at denne Plan, da Modvind kom til, mislyktes. En engelsk Fregat blev sendt ud for at tage en lille fransk Kaper; men den løb paa Grund ved Murviedro, og uagtet de engelske Baade ilede den til Hjelp, havde den dog nær bleven opbrændt, da 2 franske Haubitser sprang ombord, hvorpaa Captainen lod sine Kanoner og Proviant m. m. kaste i Søen, som hialp den til at blive flot og tøsle af.